SET ไหลต่อ 32 จุด โบรกแนะสอยหุ้นพื้นฐานแกร่งช่วงอ่อนตัว ชู 4 ธีมเด่นเน้นปัจจัยบวกหนุน
SET ไหลต่อ 32 จุด โบรกแนะสอยหุ้นพื้นฐานแกร่งช่วงอ่อนตัว ชู 4 ธีมเด่นเน้นปัจจัยบวกหนุน
SET ไหลต่อ 32 จุด โบรกแนะสอยหุ้นพื้นฐานแกร่งช่วงอ่อนตัว ชู 4 ธีมเด่นเน้นปัจจัยบวกหนุน
24 ก.พ. 2563

ผู้สื่อข่าวรายงานว่า ภาวะตลาดฯภาคเช้าวันนี้(24ก.พ.63) ดัชนีไหลลงต่อ 32 จุด โดยดัชนี SET ณ เวลา 11.35 น.อยู่ที่ระดับ 1,462.92 จุด ลบ 32.17 จุด หรือ 2.15% ด้วยมูลค่าซื้อขาย 27,753.40 ล้านบาท
ขณะที่ดัชนีดาวโจนส์ฟิวเจอร์ลบเกือบ 400 จุด ในช่วงเช้าวันนี้โดยดัชนี ณ เวลา 11.22 น. อยู่ที่ระดับ 28594.00 จุด ลบ 388 จุด หรือลดลง 1.35 %  เนื่องจากนักลงทุนยังคงวิตกกังวลว่าการแพร่ระบาดของไวรัสโคโรนาสายพันธุ์ใหม่ (โควิด-19) จะส่งผลกระทบต่อเศรษฐกิจทั่วโลก
บล.ทิสโก้ กล่าวว่า ตลาดหุ้นไทยปรับตัวลงตามตลาดหุ้นทั่วโลก แต่ยังถือว่าปรับตัวลงน้อยกว่าตลาดหุ้นอื่นในภูมิภาค โดยตลาดหุ้นเกาหลีลงไปกว่า 3% เวียดนามปรับลง 2% ฟิลิปินส์ ลงกว่า 2% อย่างไรก็ดี คาดว่าจะซึมตัวลงอีก เพราะมีความกังวลการแพร่ระบาดเชื้อไวรัสโควิด-19 ที่ดูแล้วรุนแรงขึ้น มีผู้ติดเชื้อนอกประเทศจีนเพิ่มขึ้น และเมื่อวันศุกร์ที่ผ่านมา (21 ก.พ.) ตัวเลข PMI ของสหรัฐหดตัวซึ่งเป็นสัญญาณไม่ค่อยดี นักลงทุนหลีกเลี่ยงความเสี่ยงจึงเทขายทำกำไรออกมา และ เงินบาทก็อ่อนค่าด้วย           
 
บล.กรุงศรี จำกัด (มหาชน) ระบุในบทวิเคราะห์วันนี้(24ก.พ.63) ว่า แนวโน้มตลาดหุ้นวันนี้มีมุมมองเป็นลบคาด SET Index ปรับตัวลงทดสอบแนวรับ 1,475 – 1,480 จุด เนื่องจากนักลงทุนยังคงอยู่ในภาวะ Risk off จากสถานการณ์การแพร่ระบาดเชื้อไวรัส Covid-19 ที่รุนแรงขึ้น
โดยล่าสุดเกาหลีใต้ยกระดับการเตือนภัยสู่ระดับสูงสุดรวมถึงอิตาลีประกาศมาตรการห้ามประชาชนเดินทางเข้า/ออกในพื้นที่ตอนเหนือที่ได้รับผลกระทบหนักสุดจากไวรัส Covid-19 ซึ่งการแพร่ระบาดนี้จะกดดันให้เศรษฐกิจทั่วโลกชะลอตัวลงรวมถึงฉุดให้ราคาน้ำมันดิบทรุดตัวลงแรงซึ่งกดดันต่อกลุ่มพลังงานและดัชนี ดังนั้นแนะนำให้รอซื้อช่วงอ่อนตัวโดยเน้นในกลุ่มที่มีปัจจัยบวกสนับสนุนเฉพาะตัว
 
กลยุทธ์การลงทุน: Selective Buy เน้นหุ้นที่มีปัจจัยหนุนเฉพาะตัว
กลุ่มส่งออก Elec (KCE, HANA, DELTA)  Food (CPF, TU) อานิสงส์ทิศทางเงินบาทอ่อนค่า
กลุ่มรับเหมาและวัสดุก่อสร้าง (CK STEC SEAFCO TASCO) รัฐบาลทูลเกล้าฯพ.ร.บ.งบประมาณปี63
กลุ่มไฟแนนซ์ (MTC, SAWAD, KTC ) ได้อานิสงส์ต้นทุนการเงินลดลงหลังกนง.ลดดอกเบี้ย 0.25%
หุ้นที่คาดว่าจะจ่ายปันผลปี 2563 ในระดับสูง TISCO, SIRI และ LH
 
บล.ฟินันเซีย ไซรัส ) ระบุในบทวิเคราะห์วันนี้(24ก.พ.63) ว่า คาดว่า SET Index จะแกว่งตัวในแดนลบในกรอบ 1,480-1,500 จุด โดยประเด็นการระบาดของ COVID-19 กลับมากดดันอีกครั้งหลังจำนวนผู้ติดเชื้อนอกประเทศจีนพุ่งขึ้นต่อเนื่องโดยเฉพาะเกาหลีใต้และญี่ปุ่น
ซึ่งสำหรับไทยยังคงมีความเสี่ยงที่จะเข้าสู่กาดระบาดระยะที่ 3 เช่นกัน ทำให้ภาพเศรษฐกิจและผลประกอบการบริษัทจดทะเบียนในช่วง 1H20 คาดว่าจะอ่อนแอ
ขณะที่สัปดาห์นี้ต้องติดตามการอภิปรายไม่ไว้วางใจรัฐบาล ยังประเมินว่าหุ้นในกลุ่ม Defensive และ Dividend Play อย่างกลุ่มสื่อสารฯ โรงพยาบาล PF&amp;REIT จะปรับตัวได้แข็งแรงกว่าตลาด
กลยุทธ์ : ทยอยสะสมหุ้นพื้นฐานช่วงตลาดปรับลงแรง//ยังเน้นถือหุ้น Defensive และจ่ายปันผลสูง
 
บล.กสิกรไทย ระบุว่า ประเมินตลาดเคลื่อนไหวในช่องขนานกดตัว โดยลงมาให้ได้ทยอยสะสมแถวแนวรับ 1500/1475 ไปแล้ว การดีดตัวเข้าทดสอบแถว 1500 อาจแบ่งทำกำไรระยะสั้นไว้บ้าง แต่คงมองมีแนวต้านสำคัญแถว 1525 และ 1550 ส่วนแนวรับหลักถัดไปอยู่บริเวณ 1450
 